open-index/open-wikipedia-markdown huggingface dataset:
Tom Heinsohn

**Thomas William Heinsohn**, nado en Jersey City, Nova Jersey, o 26 de agosto de 1934 e finado en Newton, Massachusetts o 10 de novembro de 2020, foi un xogador e adestrador profesional de baloncesto membro do Basketball Hall of Fame dado os seus éxitos con Boston Celtics. Como técnico, adestrou dende 1969 a 1978. Foi tamén comentarista durante as retransmisións deportivas dos Celtics nas emisións da CSN New England.

## Carreira colexial 
Nado en Jersey City, Tom asistiu ao Instituto St. Michael's na próxima Union City. Aceptou unha bolsa do Colexio de Holy Cros e converteuse no máximo anotador do colexio con 1.789 puntos, cunha media de 22,1 por partido. Durante o seu ano sénior, anotou nun encontro contra Boston College 51 puntos, tamén unha marca.

## Carreira profesional 
En 1956, Heinsohn asinou por Boston Celtics. Na súa primeira tempada, foi All-Star, Rookie do Ano e gañou o anel. Formou parte do mítico cadro dos Celtics que gañou oito campionatos en nove anos. Na historia da NBA, só os seus compañeiros Bill Russell e Sam Jones gañaron máis aneis. En toda a súa carreira, Heinsohn foi seleccionado para disputar o All-Star en seis ocasións. O día da retirada do seu compañeiro de equipo Bob Cousy, Heinsohn anotou o seu punto 10.000. En 1966, foi retirado o seu dorsal 15.

## Carreira de adestrador 
Tras retirarse, converteuse no adestrador dos Celtics. Durante a campaña 1972-73, liderou ao seu equipo a unha marca de 68-14 e foi nomeado Adestrador do Ano. A tempada seguinte e en 1976, Heinsohn e os Celtics gañaron o campionato.

## Títulos 
* Rookie do Ano da NBA de 1957
* Seis veces All-Star
* Adestrador do Ano da NBA de 1973
* Basketball Hall of Fame (como xogador, en 1986)

## Notas 
## Véxase tamén 
### Ligazóns externas 
* Tommy Heinsohn's Basketball Hall of Fame Perfil
* Heinsohn's Bio - NBA.com
Tom Sanders

**Thomas Ernest "Satch" Sanders**, nado o 8 de novembro de 1938 en Nova York, estado de Nova York, é un antigo xogador e adestrador profesional de baloncesto. Dende o ano 2011 é membro do Basketball Hall of Fame.

## Traxectoria 
Procedente dos New York University Violets, pasou trece tempadas defendendo as cores de Boston Celtics da NBA, formando parte dos equipos campións de 1961 a 1966, 1968 e 1969. Na historia da NBA, só os seus compañeiros de equipo Bill Russell e Sam Jones gañaron máis aneis que el ao longo da súa carreira. En 1973 deu por finalizada a súa carreira e en 1978 comezou o seu periplo como adestrador. Traballou en Harvard, e máis tarde na NBA, até a súa retirada en 2006. Actualmente reside coa súa segunda esposa Virginia Sanders no oeste de Massachusetts.

## Véxase tamén 
### Outros artigos 
* Boston Celtics

### Ligazóns externas 
* BasketballReference.com: Satch Sanders (adestrador) 
* BasketballReference.com: Satch Sanders (xogador)
Movemento polos dereitos civís (homónimos)

O **Movemento polos dereitos civís** pode ser:

*O Movemento polos dereitos civís, xurdido en 1954 nos Estados Unidos para a abolición das leis discriminatorias vixentes.
*O Movemento polos Dereitos Civís (MpDC), unha asociación galega que busca velar polos dereitos civís da cidadanía.
Copa de baloncesto de Rusia

A **Copa de Rusia** (en ruso **Кубок России**) é unha competición do baloncesto rusa. Fundada no ano 2000, celébrase ininterrompidamente cada ano dende o 2003.

## Historia 
### Final Fours 
:a – Na edición de 2014–15 só puideron utilizar xogadores rusos, o que deixou fóra da competición aos principais equipos dos país.

## Palmarés 
* 1999-00 20px Lokomotiv Kuban
* 2000-02 Non disputada
* 2002-03 20px UNICS
* 2003-04 20px Ural Great
* 2004-05 20px CSKA Moscova
* 2005-06 20px CSKA Moscova
* 2006-07 20px CSKA Moscova
* 2007-08 20px Khimki

* 2008-09 20px UNICS
* 2009-10 20px CSKA Moscova
* 2010-11 20px Spartak San Petersburgo
* 2011-12 20px Krasnye Krylia
* 2012-13 20px Krasnye Krylia
* 2013-14 20px UNICS
* 2014-15 20px Novosibirsk

### Por equipo 
thumbnail|Copa de Rusia 2012–2013

## Notas 
## Véxase tamén 
### Outros artigos 
* VTB United League
* Professional'naya basketbol'naya liga

### Ligazóns externas 
* Web oficial da Federación rusa de Baloncesto
Josep Fontana

**Josep Fontana i Lázaro**, nado en Barcelona o 20 de novembro de 1931 e finado na mesma cidade o  28 de agosto de 2018, foi un historiador catalán. Foi unha das figuras máis relevantes da historiografía catalá e española. 

## Traxectoria 
Licenciouse en Filosofía e Letras, sección de Historia en 1956 na Universidade de Barcelona, onde fixo o doutoramento en Historia en 1970. Entre 1957 e 1966, foi axudante de Jaume Vicens Vives e Jordi Nadal na Facultade de Ciencias Económicas de Barcelona., o 25 de novembro de 2011 pola Universidade de Valladolid e o 14 de marzo de 2013 pola Universidade de Xirona, xunto con Ramón Garrabou e Jordi Nadal.

## Notas 
## Véxase tamén 
### Ligazóns externas 
* La guerra de sucessió: els motius de Cantalunya Documento en pdf a cargo de Josep Fontana. 
*Entrevista en Crónica Popular (24-01-2012)
VTB United League

A **VTB United League** (en ruso: Единая Лига ВТБ) é unha liga de baloncesto profesional internacional fundada no ano 2008. Desde a temporada 2013–14 a VTB United League é a máxima categoría do baloncesto profesional ruso, sendo considerada a competición doméstica rusa. De feito, o campión da VTB é nomeado campión de Rusia. O obxectivo da liga é unir aos principais equipos do Norte e da Europa Oriental e Norte de Europa nun só torneo. A liga está patrocinada polo Banco VTB. O lema da liga é "Unha Liga. Unha lingua. A lingua do baloncesto" (en ruso: Одна лига. Один язык. Язык баскетбола).

## Formato 
Na temporada inaugural 2009–10 a liga contaba con equipos de Estonia, Letonia, Lituania, Rusia e Ucraína, uníndose ao seguinte ano equipos procedentes de Belarús, Finlandia e Polonia. Na temporada 2011–12 o total de equipo ascendía a 18, sendo incluídos equipos da República Checa e Kazakhstán. Ao ano seguinte o número de equipos aumenta de novo, chegando a 20. Porén, na temporada 2014–15, o número viuse reducido a 16 tras o abandono dos equipos de Lituania e Ucraína.

## Historia 
O primeiro paso na creación da liga foi unha competición chamada VTB United League Promo-Cup disputada en Moscova en decembro de 2008. A final desta competición foi xogada o 22 de decembro, sendo gañada polo CSKA Moscova ao derrotar ao Khimki por 70-66. O BC Kyiv finalizou na terceira posición.

En maio de 2012 xuntáronse todos os clubs da Professional'naya basketbol'naya liga, máxima categoría do baloncesto ruso, para decidir que formato se utilizaría para a seguinte temporada. Na xuntanza algúns clubs propuxeron a posibilidade de fusionar a súa liga coa VTB United League para aumentar a competencia entre os equipos rusos, suxerindo que a nova liga se chamase "Eastern European Professional Basketball League" (do inglés: *Liga Profesional de Baloncesto de Europa do Leste*). En xullo de 2012 o consello da VTB United League anunciou a súa decisión: a PBL continuaría un ano máis e despois a VTBUL pasaría ser a máxima categoría do baloncesto ruso. De facto, a liga foi recoñecida pola FIBA Europa en setembro de 2013 e pola FIBA Mundial en outubro de 2014. Esta dupla aprovación foi precisa debido a que na VTB United League eventualmente compiten equipos de FIBA Asia.

## Clubs 
Os seguintes son os equipos participantes na temporada 2021–22 da VTB United League. Os dez equipos pertencen a tres países distintos, incluíndo oito de Rusia, un de Belarús, un de Kazakhstán.

## Finais 
:**†** Todo o torneo de 2008 tivo a súa sede en Moscova, incluíndo a Final Four.

### Títulos por equipo 
## Galardóns 
### MVP 
[miniatura|150px|[Andrei Kirilenko.]]

### MVP dos Playoffs 
[miniatura|150px|[Miloš Teodosić.]]

## Todos os participantes 
Na seguinte liga aparecen tódolos equipos que teñen participado na VTB United League dende a súa formación no ano 2008.

## Notas 
## Véxase tamén 
### Outros artigos 
* Professional'naya basketbol'naya liga
* Liga do Adriático
* Baltic Basketball League

### Ligazóns externas 
* Sitio web oficial da VTB United League
Mein Kampf

miniatura|dereita|Exemplar do libro nunha versión francesa

***Mein Kampf***, que en lingua galega podería traducirse como *A miña loita*, é un libro escrito por Adolf Hitler, combinando elementos autobiográficos cunha exposición de ideas propias verbo da ideoloxía política na que se baseou o nacionalsocialismo. O primeiro volume de *Mein Kampf* foi publicado en 1925, e o segundo un ano máis tarde, en 1926.

## Véxase tamén 
### Ligazóns externas 
* *Minha Luta* Versión do libro en portugués.
* *Mi Lucha* Versión do libro en castelán.
Capcom

**Capcom Co. Ltd** (株式会社カプコン Kabushiki-gaisha Kapukon) é unha empresa xaponesa programadora e distribuidora de videoxogos. Foi fundada en 1979 coma unha empresa creadora e distribuidora de máquinas de videoxogos baixo o nome de **Japan Capsule Computers**. A súa sede atópase en Osaka, Xapón.

## Historia 
O nome de **Capcom** provén de ***Cap**sule **Com**puters*. Nos anos 80, Capcom produciu diversos xogos para máquinas recreativas: Vulgus, 1944, Street Fighter e Final Fight. En 1987, produciu Mega Man para NES. En 1989, produciu Ghouls 'N Ghosts para Sega. En 1991 produciu Street Fighter II para máquinas arcade e para SNES. En 1994 lanzou Breath of Fire, un RPG para SNES. En 1996 lanzou o primeiro Resident Evil para PlayStation, PC Windows e Sega Saturn. Na década dos 2000, xa consolidada a compañía, creou novas series incluíndo: Viewtiful Joe, Okami, Onimusha, Dead Rising e outras. Tamén se introduciu no mercado das descargas dixitais a través de Steam e dos móbiles.
Jim Loscutoff

**James "Jim" Loscutoff**, nado en San Francisco (California) o 4 de febreiro de 1930, é un ex xogador profesional de baloncesto estadounidense que xogou durante 9 tempadas na NBA, todas elas en Boston Celtics, cos que gañou sete aneis de campión. Con 1,96 metros de altura, xogaba na posición de aleiro.

## Traxectoria deportiva 
### Universidade 
Comezou a súa carreira universitaria no Grant Tech Community College de Oakland (California), onde pasou dous anos antes de ser transferido á Universidade de Oregón. Tras un ano cos *Ducks*, incorporouse ás Forzas Armadas dos Estados Unidos, onde pasou tres longos anos antes de volver de novo á universidade para terminar a súa carreira. En total promedió 14,9 puntos e 14,8 rebotes por partido. Como homenaxe á súa brillante traxectoria foi incluído no Salón da Fama do Deporte de Oregón.

### Profesional 
miniatura|200px|esquerda|"Número retirado" de Loscutoff.
Foi elixido na cuarta posición no Draft da NBA de 1955 por Boston Celtics, onde se incorporou xa con 25 anos. Foi elixido expresamente polo adestrador Red Auerbach para dotar de máis intensidade defensiva ao seu equipo, que aínda que en ataque foi o primeiro en ter unha media de máis de 100 puntos nunha tempada, a 1954-55, o seu defensa era das peores da liga.

Foi designado "o home da machada" pola súa intensidade defensiva, e xunto a Bill Russell, outro excelente defensor, formaron parte da grandeza dos Celtics dos anos 60, que conseguiron 7 títulos, 6 deles consecutivos, con *Loscy* nas súas filas.

Terminou a súa carreira ao finalizar a tempada 1963-64, e o club decidiu renderlle unha homenaxe retirando a súa camiseta co número 18, pero pediu que ese dorsal puidese ser portado por outro xogador no futuro, polo que no alto do Boston Garden, e hoxe en día do TD Banknorth Garden, colga unha bandeirola co seu alcume, "LOSCY", no canto do número como ocorre cos outros 22 retirados. Posteriormente ese dorsal co 18 foi levado por Dave Cowens, en cuxa honra finalmente se retirou. No total da súa carreira promedió 6,2 puntos e 5,6 rebotes por partido.

#### Equipos 
* Boston Celtics (1955-1964)

## Vida posterior 
Na actualidade Loscutoff reside entre Florida e Andover, Massachusetts, onde a súa familia é propietaria dun campamento de día para nenos.

## Notas 
## Véxase tamén 
### Ligazóns externas 
* Estatísticas de Loscutoff
Rated R

***Rated R*** é o segundo álbum da banda estadounidense de stoner rock Queens of the Stone Age, editado o 6 de xuño do 2000 a través do selo Interscope Records. Sacáronse tres sinxelos do álbum: "The Lost Art of Keeping a Secret", "Feel Good Hit of the Summer" e "Monsters in the Parasol", facendo o primeiro deles que Queens of the Stone Age acadase a popularidade entre o grande público.

Como en todos os traballos da banda non faltan as colaboracións de músicos amigos. Neste podemos atoparnos, entre outros, ao produtor Chris Goss tocando o piano, baixo, percusión e facendo coros; a Mark Lanegan cantando e facendo coros ou a Rob Halford de Judas Priest colaborando tamén con coros.

## Listaxe de cancións 
# "Feel Good Hit of the Summer" (Homme/Oliveri) - 2:43
# "The Lost Art of Keeping a Secret" (Homme/Oliveri) – 3:36
# "Leg of Lamb" (Homme/Oliveri) – 2:48
# "Auto Pilot" (Homme/Oliveri) – 4:01
# "Better Living Through Chemistry" (Homme/Oliveri) – 5:49
# "Monsters in the Parasol" (Homme/Lalli) – 3:27
# "Quick and to the Pointless" (Homme/Oliveri) – 1:42
# "In the Fade" (Homme/Oliveri) – 4:25
# "Tension Head" (Homme/Oliveri) – 2:52
# "Lightning Song" (Catching) – 2:07
# "I Think I Lost My Headache" (Homme/Oliveri) – 8:40

Na meirande parte das edicións europeas "In the Fade" e o *repise* de "Feel Good Hit of the Summer" están separadas en dúas pistas, unha cunha duración de 3:51 e a outra de 0:34. Porén, a listaxe que aparece no libreto é a mesma en todas as edicións normais.

### Edición especial 
Só a edición especial británica ven cun disco extra, titulado *Rated U*, que tamén apareceu por separado co sinxelo "Feel Good Hit of the Summer". Xunto con "Feel Good Hit of the Summer" e o seu vídeo, conta con tres novas cancións.

# "Feel Good Hit of the Summer" (Homme/Oliveri) – 2:43
# "Never Say Never" (versión de Romeo Void) - 4:22
# "You're So Vague" (Homme/Oliveri) – 3:40
# "Who'll Be the Next in Line" (versión dos Kinks) - 2:29
# "Feel Good Hit of the Summer" (Vídeo) - 2:43
Pye Jakobsson

**Pye Jakobsson**, nada en Estocolmo en 1968, é unha traballadora do sexo e activista social sueca.

## Traxectoria
Comezou a traballar como *stripper* en 1987. En 1988 mudouse a Lisboa, onde quedou 6 anos, acadando o título de Piano no Conservatorio da cidade. Ao regresar a Suecia comezou a ocuparse polos dereitos humanos das persoas que traballan na industria sexual.

Forma parte da organización Rose Alliance, a prol da reivindicación dos dereitos para as traballadoras e traballadores do sexo.

Ten formación en neuropsiquiatría, sendo especialista en trastorno do déficit de atención con hiperactividade e na síndrome de Asperger.

## Véxase tamén
### Ligazóns externas
*Entrevista a Jakobsson sobre a criminalización dos clientes.
Urohidrose

A **urohidrose**, é un comportamento que realizan algunhas aves que consiste en defecar ou ouriñar nas zonas escamosas das súas patas como mecanismo para refrescarse; isto conséguese a través da evaporación dos fluídos. As ciconiformes e mailos voitres do Novo Mundo empregan este mecanismo. Este comportamento en aves aneladas leva á acumulación de materia fecal no anel, o que causa lesións á ave.

## Notas
Glándula sudorípara

A **glándula sudorípara** é unha glándula tubular enrolada que está situada na derme, formada por longos e delgados tubos, pechados polo extremo inferior, onde se amorean, formando unha bóla. Polos poros que se abren ao exterior segregan a suor, graxa sobrante líquida, con sabor salgado, e unha textura semellante aos ouriños.

As glándulas sudoríparas divídense en:
* **Glándulas sudoríparas écrinas:** están formadas por un glomérulo secretor e un conduto excretor que desemboca directamente na superficie da pel (secreción écrina). Existen unhas 600 glándulas por centímetro cadrado de pel, con maior concentración nas palmas das mans, plantas dos pés e rexión frontal da cara. Segregan 1 litro ao día en condicións basais e poden perder até 10 L en condicións extremas. As glándulas sudoríparas desempeñan funcións importantes no metabolismo hidroclorado, na termorregulación pola evaporación da suor e humidade da superficie cutánea que tamén está relacionada coa prensión dos obxectos coas mans.
* **Glándulas sudoríparas apócrinas:** excretan o seu contido xunto co sebo. Están formadas por un gran lóbulo secretor e un conduto excretor dérmico que desemboca no folículo pilosebáceo. Estas glándulas apócrinas están en involución no ser humano, son pouco numerosas e localízanse nas axilas, perineo, pube e conduto auditivo externo. Estas glándulas son as encargadas da secreción das feromonas. A glándula mamaria é unha glándula sudorípara apócrina modificada. As glándulas sudoríparas apócrinas producen substancias moi olorosas que son as responsables do cheiro característico de zonas coma as axilas e mailos órganos sexuais. Ás veces estes cheiros corporais son moi desagradables cando se descoida a hixiene persoal ao mesturarse coas bacterias presentes na pel. Os nenos antes da puberdade teñen un cheiro diferente aos adultos xa que non producen suor apócrina e a súa secrecion sebacea é menor.

A inflamación dunha glándula sudorípara chámase hidradenite.miniatura|Esquema da pel humana, con indicación dunha glándula sudorípara|centro
## Véxase tamén 
* Anhidrose
* Bromhidrose
* Diaforese
* Hidradenitis supurativa
* Hiperhidrose
* Hipertermia
* Hiponatremia
* Feromona
* Suor
Parafina

**Parafina** é o nome común dun grupo de hidrocarburos alcanos de fórmula xeral **CnH2n+2**, onde *n* é o número de átomos de carbono.

## Características
A molécula simple da parafina provén do metano, CH4, un gas a temperatura ambiente; en cambio, os membros máis pesados da serie, como o octano C8H18, preséntanse como líquidos. As formas sólidas de parafina, chamadas *cera de parafina*, proveñen das moléculas máis pesadas C20 a C40. A parafina foi identificada por Carl Reichenbach nesta forma, en 1830.

Parafina, ou hidrocarbono de parafina, é tamén o nome técnico dun alcano en xeral, aínda que na maioría dos casos refírese especificamente a un alcano lineal ou alcano *normal* se posúe ramificacións, os *iso*alcanos tamén son chamados *iso*parafinas.

O nome deriva do latín *parum* (= apenas) + *affinis* aquí utilizado co significado de "falta de afinidade", ou "falta de reactividade".
Alain Johannes

**Alain Johannes** (nado en Santiago de Chile en 1962) e un guitarrista estadounidense e, xunto coa súa compañeira Natasha Shneider e o batería Jack Irons, un dos fundadores da banda Eleven. Á parte do seu traballo con Eleven tamén colaborou con moitas outras bandas e artistas coma Chris Cornell, Queens of the Stone Age, Them Crooked Vultures, Mark Lanegan e *The Desert Sessions*, tanto facendo labores de músico coma de produtor.

## Biografía 
Na súa adolescencia Johannes formou a banda Anthym con Jack Irons, Flea e Hillel Slovak. A banda posteriormente pasaría a chamarse What Is This? No ano 1987 Alain Johannes, xunto con Natasha Shneider, editarían un álbum como Walk the Moon a través do selo MCA.

Eleven formaríase en 1990 e editou o seu primeiro álbum, *Awake in a Dream*, en 1991. A este seguiríano os discos *Eleven* en 1993, *Thunk!* en 1995, *Avantgardedog* no 2000 e *Howling Book* no 2003.

Johannes contribuíu no álbum de debut de Jason Falkner, *Jason Falkner Presents Author Unknown*, editado en 1996. Tamén axudou no álbum en solitario de Chris Cornell de 1999, *Euphoria Morning*, facendo labores de guitarrista e produtor; e tamén formou parte da banda de xira de Chris Cornell que promoveu dito álbum. Fixo mesturas e tocou no primeiro traballo en solitario de Jack Irons, *Attention Dimension*, editado no 2004.

No ano 2005 uniuse a Queens of the Stone Age para tocar a guitarra e o baixo en *Lullabies to Paralyze*. Anteriormente fora convidado a traballor no seu predecesor, *Songs for the Deaf*, escribindo parte do tema "Hanging Tree" durante unha das *Desert Sessions*. Participou tamén na xira do álbum e aparece no DVD *Over the Years and Through the Woods*. Johannes novamente tivo un papel importante no álbum seguinte da banda, *Era Vulgaris*, pero optou por concentrarse en Eleven con Natasha e a parella deixou a banda antes de que comezase a xira de promoción.

Actualmente é membro da nova banda de Brody Dalle Spinnerette. E recentemento fixo a mestura do tema "Gypsy Woman" do novo álbum de Hilary Duff *Dignity*.
Sam Jones

**Samuel "Sam" Jones**, nado o 24 de xuño de 1933 en Wilmington, Carolina do Norte e finado en Orlando, Florida, o 30 de decembro de 2021, foi un xogador profesional de baloncesto estadounidense que formou parte do lendario equipo dos Boston Celtics que conseguiron oito títulos seguidos na década dos 60. Está considerado un dos bases máis rápidos, con mellor visión de xogo e tiro de todos os tempos.

## Traxectoria deportiva 
### Universidade 
Jones realizou a súa carreira universitaria na North Carolina Central College, formando un equipo só de xogadores negros. Nos seus catro anos fixo 17,7 puntos e 9,1 rebotes por partido.

### NBA 
Foi elixido polos Boston Celtics na primeira rolda do draft na sexta posición, un ano despois de que os Minneapolis Lakers o elixisen tamén, pero renunciando a causa do servizo militar. Toda a súa carreira transcorreu na cidade de Massachusetts, onde, en 12 tempadas conseguiu 10 títulos da NBA, sendo soamente superado neste aspecto en toda a historia por Bill Russell. Habitualmente é mencionado como o cuarto mellor base da década dos 60, detrás de Oscar Robertson, Jerry West e Hal Greer. Era un base rápido e con gran visión de xogo, pero que destacaba sobre todo no tiro en suspensión, faceta que lle fixo gañar o alcume de "The Shooter" (*o tirador*). Participou en cinco All-Star Game.

#### Equipos 
* Boston Celtics (1958-1969)

## Logros persoais 
* Cinco veces All Star.
* Tres veces elixido no segundo mellor quinteto da NBA.
* Elixido un dos "cincuenta mellores xogadores da historia da NBA" en 1996.
* Membro do Basketball Hall of Fame dende 1984.

## Véxase tamén 
### Ligazóns externas 
* Páxina de Sam Jones na web do Hall of Fame
* Estatísticas de Sam Jones
Otídidos

[miniatura|250px|[Sisón común.]]
Os **otídidos** (**Otididae**) son unha familia de aves gruiformes que inclúe as **avetardas** e **sisóns**. Son de hábitos principalmente terrestres, asociadas con ambientes secos, abertos e esteparios do Vello Mundo. Segundo algúns autores, os otídidos deben clasificarse nunha orde de seu, os Otidiformes.

## Historia natural 
As avetardas son omnívoras e aniñan na terra. Camiñan ergueitas sobre as súas fortes patas e grandes dedas. Teñen as ás anchas e longas, con patróns de plumaxe rechamantes en voo. Moitas teñen interesantes cortexos, nas que realizan accións como inflar os sacos das súas gorxas, ou elevar rechamantes cristas. As femias depositan de tres a cinco ovos escuros e pintados, nunha zona escarvada no chan, onde os incuban elas soas.

Son gregarias fóra da época de cría, pero son moi cautas e é difícil achegarse a elas nos hábitas abertos nos que se adoitan atopar.

A maioría das especies están en perigo por mor da perda do hábitat e da caza, mesmo onde están protexidas.

* **Xénero** *Otis*
** *Otis tarda*
* **Xénero** *Ardeotis*
** *Ardeotis arabs*
** *Ardeotis kori*
** *Ardeotis nigriceps*
** *Ardeotis australis*
* **Xénero** *Chlamydotis*
** *Chlamydotis undulata*
** *Chlamydotis macqueenii*
* **Xénero** *Neotis*
** *Neotis ludwigii*
** *Neotis denhami*
** *Neotis heuglinii*
** *Neotis nuba*
* **Xénero** *Eupodotis*
** *Eupodotis senegalensis*
** *Eupodotis caerulescens*
** *Eupodotis vigorsii*
** *Eupodotis rueppellii*
** *Eupodotis humilis*
** *Eupodotis savilei*
** *Eupodotis gindiana*
** *Eupodotis ruficrista*
** *Eupodotis afra*
** *Eupodotis afraoides*
* **Xénero** *Lissotis*
** *Lissotis melanogaster*
** *Lissotis hartlaubii*
* **Xénero** *Houbaropsis*
** *Houbaropsis bengalensis*
* **Xénero** *Sypheotides*
** *Sypheotides indica*
* **Xénero** *Tetrax*
** *Tetrax tetrax*

## Notas 
## Véxase tamén 
### Bibliografía 
*  
* 

### Ligazóns externas 
* Vídeos de Otididae en Internet Bird Collection
Gravidade API

A **gravidade API** ou **densidade API**, das súas siglas en inglés *American Petroleum Institute*, é unha medida da densidade que describe como pesado ou livián o petróleo en comparanza coa auga. Se os graos API son maiores que 10, é máis lixeiro que a auga, e polo tanto flotaría nesta.

## Usos e características
A gravidade API é tamén usada para comparar densidades de fraccións extraídas do petróleo. Por exemplo, se unha fracción de petróleo  flota noutra, significa que é máis liviá, e polo tanto a súa gravidade API é maior. Matematicamente a gravidade API non ten unidades (ver a fórmula abaixo). Con todo sempre ao número colócaselle a denominación grao API. A gravidade API é medida cun instrumento denominado hidrómetro.

### Fórmula da gravidade API 
A fórmula usada para obter a gravidade API é a seguinte:

:Gravidade~API= 	\frac{141.5}{PE} - 131.5

A fórmula usada para obter o peso específico do líquido derivada dos graos API é a seguinte:

:PE\ \mbox{a}~60^\circ \mbox{F} = \frac{141.5}{Gravidade~API+ 131.5}

60&nbsp;°F (ou 15 5/9&nbsp;°C) é usado como o valor estándar para a medición e reportes de medicións.

Polo tanto, un cru pesado cunha gravidade específica de 1 (esta é a densidade da auga pura a 60&nbsp;°F) terá a seguinte gravidade API:

: \frac{141.5}{1.0} - 131.5 = 10.0^\circ \mbox{API}

### Clasificación do petróleo segundo a Gravidade API
Xeralmente, un maior valor de gravidade API nun produto de refinaría representa que este ten un maior valor comercial. Isto basicamente debido á facilidade (operacional e económica) de producir destilados valiosos como gasolina ou gasóleo con alimentacións de crus liviáns e aos altos rendementos dos mesmos. Esta regra é válida ata os 45 graos API, máis aló deste valor as cadeas moleculares son tan curtas que fan que os produtos teñan menor valor comercial.

O Petróleo é clasificado en lixeiro, medio, pesado e extrapesado, de acordo á súa medición de gravidade API.

:*Petróleo lixeiro ou de base Parafínica*: Posúe máis de 31,1  ºAPI. Contén, alén de alcanos, unha porcentaxe do 15 a 25% de cicloalcanos.
:*Petróleo medio ou de base Nafténica*: Posúe entre 22,3 e 31,1 ºAPI . Alén de alcanos, contén tamén do 25 a 30% de hidrocarburos aromáticos.
:*Petróleo pesado ou de base Aromática*: Posúe menos de 22,3 ºAPI e é constituído, practicamente, só de hidrocarburos aromáticos.
:*Petróleo extra-pesado*: Posúe ºAPI menor que 10.
Turnícidos

Os **turnícidos** (**Turnicidae**) consideráronse unha familia da orde Turniciformes; parécense aos verdadeiros paspallases, coas que non están relacionados.

Tradicionalmente clasificáronse na orde Gruiformes como pertencentes á familia Phasianidae (faisáns). Na taxonomía de  Sibley-Ahlquist eleváronos ao estado ordinal como Turniciformes porque a súa proporción acelerada de evolución molecular excedeu os límites de sensistivilidade da hibridizción do ADN, técnica ou porque os autores non realizaron as comparacións axeitados. Os recentes estudos xenéticos moleculares (Paton, o ao do et. 2003, Fain e Houde 2004) indican correctamente que os turnicidos pertencen á orde das aves de costa ou de praia da orde Charadriiformes.

É un grupo do Vello Mundo que habita os prados calorosos.

Son paxaros correntes pardentos pequenos que evitan o voo. A femia é máis rechamante có macho. O macho choca os ovos e atende os pitos.

## Especies 
Salvo unha especie, *Ortyxelos meiffrenii*, as restantes 15 especies pertencen todas ao xénero *Turnix*.

* *Turnix sylvatica*
* *Turnix worcesteri*
* *Turnix everetti*
* *Turnix hottentotta*
* *Turnix tanki*
* *Turnix suscitator*
* *Turnix nigricollis*
* *Turnix ocellata*
* *Turnix melanogaster*
* *Turnix varia*
* *Turnix castanota*
* *Turnix pyrrhothorax*
* *Turnix maculosa*
* *Turnix velox*

## Véxase tamén 
### Bibliografía 
* FAIN, M. G., & P. HOUDE. 2004. Parallel radiations in the primary clades of birds. Evolution 58: 2558-2573.
* PATON, T. A., A. J. BAKER, J. G. GROTH, AND G. F. BARROWCLOUGH. 2003. RAG-1 sequences resolve phylogenetic relationships within charadriiform birds. Molecular Phylogenetics Evolution 29: 268-278.
* SIBLEY, C.G., & J.E. AHLQUIST. 1990. Phylogeney and Classifiaction of Birds. Yale University Press, New Haven.

### Ligazóns externas 
* Buttonquail vídeos on the Internet Bird Collection
Ganga

*Para o artigo sobre a novela de Antón Lopo, véxase ***Ganga (libro)**

Os **Pterocliformes** son unha orde de aves neognatas que inclúe unha soa familia, **Pteroclidae** ou **Pteroclididae**. A orde Pterocliformes non é aceptada por todos os autores, de maneira que a familia Pteroclidae inclúese ás veces entre os Columbiformes ou os Ciconiiformes. ou **gangas**. Entre ambos os dous xéneros suman un grupo de 16 especies do Vello Mundo que viven no campo aberto, chairas e semi-desertos sen árbores.

## Características 
As gangas son pequenas, de pescozo e cabeza semellantes ás pombas, pero de corpos robustos e compactos. Teñen ás longas e un voo rápido e directo. Posúen patas emplumadas, e o xénero *Syrrhaptes* teñen emplumados tamén os dedos. Son de cor marrón clara ou verdosa con manchas.

Voan en bandadas aos seus durmideiros ao amencer e á tardiña. Adoitan pór dous ou tres ovos directamente sobre a terra.

## Xéneros e especies 
Tradicionalmente divídese ás gangas en dous xéneros. Dúas especies de Asia central que son as *Syrrhaptes*, e o resto son *Pterocles*, pero estudos recentes pon en dúbida esta división.

* **Xénero** *Syrrhaptes*
** *S. tibetanus* 
** *S. paradoxus* 
* **Xénero** *Pterocles*
** *P. alchata* (ganga de barriga branca)
** *P. namaqua* 
** *P. exustus* 
** *P. senegallus* 
** * P. orientalis*  (ganga de barriga negra ou cortizol común)
** * P. coronatus* 
** *P. gutturalis* 
** *P. burchelli* 
** *P. personatus* 
** *P. decoratus* 
** *P. lichtensteinii*
** *P. bicinctus* 
** *P. indicus * 
** *P. quadricinctus*

## Notas 
## Véxase tamén 
### Ligazóns externas 
* Gangas
* Vídeos de Gangas na Colección de Aves en Internet
Coral del Río

**Coral del Río Otero**, nada en Vigo en 1966, é unha economista galega.

## Traxectoria 
Licenciouse en Economía en 1989 pola Universidade de Santiago de Compostela, doutorándose en 1996 pola Universidade Carlos III de Madrid co estudo *Desigualdad y pobreza en España de 1980-81 a 1990-91*. É profesora do departamento de Economía Aplicada da Universidade de Vigo, e pertence ao grupo de investigación "Distribución da renda, territorio e mercado laboral". Foi membro da Cátedra Caixanova de Estudos Feministas, e é directora da Unidade de Igualdade da UVigo.

Está especializada nas desigualdades económicas causadas polos aspectos de xénero no mercado laboral.

Ten publicado artigos e traballos en diversos medios.

En 2017 recibiu o Premio de Igualdade Ernestina Otero outorgado polo Consello Municipal da Muller e a Concellería de Igualdade do Concello de Vigo. Forma parte do Comité de Sabias da Cátedra de Feminismos 4.0 da Universidade de Vigo.

## Notas 
## Véxase tamén 
### Ligazóns externas 
* Páxina persoal en www.webs.uvigo.es .
Reggie Lewis

**Reggie Lewis**, nado o 21 de novembro de 1965 en Baltimore (Maryland) e finado mentres adestraba dun ataque ao corazón o 27 de xullo de 1993, na Universidade de Brandeis, en Waltham (Massachusetts) foi un xogador profesional de baloncesto estadounidense. Dous anos máis tarde do seu falecemento, o xornal The Wall Street Journal publicou que a causa da súa morte puido ser debida ao consumo de cocaína, pero este feito nunca foi probado.

## Traxectoria deportiva 
### Universidade 
A súa traxectoria universitaria transcorreu en Boston, na Northeastern University' onde fixo unhas excelentes cifras de 22,2 puntos e 7,9 rebotes por partido, o cal lle permitiría dar o salto á NBA.

### Profesional 
Foi elixido no draft da NBA de 1987 polos Boston Celtics, no posto 22 da primeira rolda. Chegou a xogar coas grandes estrelas dese equipo, como Larry Bird, Kevin McHale ou Robert Parish, xa no final das súas carreiras. En 1993 sucedeu a Bird no posto de capitán, e no seu primeiro partido de play-offs, contra Charlotte Hornets, sufriu un desmaio, sen chegar a saber que aquel fora o seu último partido como profesional. Pouco máis tarde, falecería vítima dun ataque ao corazón.

A súa camiseta co número 35 foi retirada como homenaxe á súa persoa polos Celtics. O seu espírito seguiu vivo ao crearse, tras a súa morte, o "Reggie Lewis Track and Athletic Center", do cal foi parcialmente fundador, e que desenvolve atletas en disciplinas como o atletismo e o baloncesto. Durante as súas 6 tempadas en Boston, fixo 21,5 puntos, 5,3 rebotes e 3,1 asistencias por partido.

#### Equipos 
* Boston Celtics (1987-1993)

## Logros persoais 
* Elixido para o All-Star Game en 1992.
* Único xogador nos 59 anos de historia dos Celtics en conseguir, na mesma tempada, máis de 100 puntos, rebotes, asistencias, roubos de balón e tapóns (tempada 91-92).
* A súa camiseta co número 35 foi retirada polos Boston Celtics.

## Notas 
## Véxase tamén 
### Ligazóns externas 
* Estatísticas de Reggie Lewis 
* Lembrando a Reggie Lewis, en NBA.com
K. C. Jones

**K. C. Jones** (nome completo), nado en Taylor, Texas o 25 de maio de 1932 e finado en Connecticut o 25 de decembro de 2020, foi un xogador e adestrador profesional de baloncesto estadounidense. Como xogador, conseguiu 8 aneis de campión da NBA, sendo só superado nese aspecto polos seus compañeiros de equipo en Boston Celtics Bill Russell e Sam Jones. Ademais conseguiu outros dous como adestrador nos anos oitenta, tamén cos Celtics.

## Traxectoria deportiva 
### Universidade 
Xogou a liga de baloncesto universitario coa Universidade de San Francisco, onde xunto a Bill Russell, conseguiron dous títulos da NCAA en 1955 e 1956, aínda que nesta última tempada non puido xogar, ao ser o seu quinto ano na universidade. Porén, foi elixido para disputar coa Selección de baloncesto de Estados Unidos os Xogos Olímpicos de Melbourne 1956, onde lograron o ouro. Fixo, durante a súa tempada universitaria, un total de 9,8 puntos e 5,1 rebotes por partido.

### Profesional 
Foi elixido na segunda rolda do draft da NBA de 1956 polos Boston Celtics, aínda que non chegou a vestir a camiseta verde até 1958, tras dous anos de servizo militar. as súas 9 tempadas como profesional transcorreron na cidade de Massachusetts, onde coincidiu coa época dourada do equipo, logrando 8 campionatos. Tras perder nos play-offs de 1967 ante Philadelphia 76ers, K.C. retirouse das canchas.

#### Equipos 
* Boston Celtics ( 1958-1967)

### Adestrador 
A súa etapa como adestrador principal comezou nos San Diego Conquistadors, un equipo da extinta liga ABA que desapareceu moi pronto. Previamente, fora asistente nos Lakers. De aí pasou aos Capital Bullets, onde permaneceu durante 3 tempadas (onde o equipo cambiou de nome a Washington Bullets). En 1978 entrou a formar parte do equipo de adestradores asistentes dos Celtics, non sendo até 1983 cando foi nomeado adestrador principal. Estivo cinco anos ocupando o banco en Boston, logrando dous títulos da NBA, con xogadores nas súas filas do talle de Larry Bird, Dennis Johnson, Robert Parish ou Kevin McHale, entre outros. Posteriormente dirixiu durante tempada e media aos Seattle SuperSonics.

#### Equipos 
* San Diego Conquistadors (ABA) (1972-1973)
* Capital Bullets (1973-1974) 
* Washington Bullets (1974-1976)
* Boston Celtics (1983-1988)
* Seattle SuperSonics (1990-1992)

## Logros persoais 
### Como xogador 
* Oito títulos da NBA.
* A súa camiseta co número 25 foi retirada como homenaxe.
* Membro do Basketball Hall of Fame desde 1989.

### Como adestrador 
* Dous títulos da NBA.
* Levou ao seu equipo a gañar durante tres tempadas consecutivas 60 ou máis partidos, récord da NBA.
* Catro veces consecutivas campión da Conferencia Leste (entre 1984 e 1988)

## Véxase tamén 
### Ligazóns externas 
* Páxina de K.C. Jones na web do Hall of Fame
* Estatísticas de Jones como adestrador 
* Estatísticas de Jones como xogador
Cronobioloxía

A **cronobioloxía** é unha disciplina da fisioloxía que estuda os ritmos biolóxicos, incidindo tanto na súa orixe como nas súas características e as súas implicacións. Posúe especial interese en endocrinoloxía, neurociencia e ciencia do soño.

## Véxase tamén
### Outros artigos
* Ritmo biolóxico
Limosa

***Limosa*** é un xénero de aves Charadriiformes da familia Scolopacidae coñecidas vulgarmente como **mazaricos**. Son un grupo de aves migratorias grandes, co peteiro e pata longos, zancudas. Forman grandes bandadas en costas e en esteiros no inverno.

Distínguense polo seu peteiro curvado e longas patas. A súa plumaxe invernal é suavemente apagada. As femias son apreciablemente maiores aos machos.

## Especies 
Coñécense catro especies de *Limosa*:
* *Limosa limosa* 
* *Limosa haemastica* 
* *Limosa lapponica*
* *Limosa fedoa*

Hai unha ou dúas especies fósiles; *Limosa vanrossemi* é coñecida da Formación Monterrey (Mioceno Tardío, aprox. 6 cron) de Lompoc (Estados Unidos) *Limosa gypsorum* do Eoceno Tardío (Formación Montmartre, 35 cron) de Francia; colocada no xénero monotípico *Montirallus* por algúns autores. Certamente, as agullas son bastante antigas e nalgúns aspectos, semellantes a liñaxes primitivas de escolopácidos, sendo complicado asignar en tal caso, formas basais.

## Notas
Escolopácidos

[miniatura|*[Calidris minutilla*, o escolopácido máis pequeno]] 
[miniatura|*[Limosa lapponica* e *Thalasseus bergii*, voando en Australia Occidental]]

A dos **escolopácidos**, *Scolopacidae*, é unha familia de aves da orde dos caradriformes e suborde dos escolopacios (*Scolopaci*).

A familia inclúe numerosas especies de limícolas, a maioría das cales comen pequenos invertebrados recollidos do barro, da lama ou do chan. As diferentes lonxitudes dos seus picos permiten que diferentes especies se alimenten no mesmo hábitat, especialmente nas costas, sen competencia directa pola alimentación.

## Taxonomía 
### Descrición 
A familia foi descrita en 1815 polo naturalista estadounidense de orixe franco-xermana-italiana Constantine Samuel Rafinesque, na páxina 70 da súa obra:
:Rafinesque, Constantine Samuel (1815): ''Analyse de la nature ou, Tableau de l'univers et des corps organisés*, publicada en Palermo.  

### Xéneros 
Na actualidade recoñécense na familia os seguintes xéneros:

A maioría das especies aniñan en zonas abertas, e defenden os seus territorios con exhibicións aéreas. O niño en si é un simple burato no chan, no que as femias normalmente poñen tres ou catro ovos. As crías da maioría das especies son nidífugas (teñen, ao  naceren, un estado de desenvolvemento avanzado, sendo capaces de levar unha vida independente da dos seus proxenitores). e algunhas especies do xénero *Calidris'', consiste en peteirar a auga para buscar pequenas presas. Nas especies onde ambos os pais incuban os ovos, as femias e os machos comparten os seus deberes de incubación de varias maneiras. Nalgunhas parellas, os pais intercámbianse no niño pola mañá e pola noite para que o ritmo de incubación sexa das 24 horas do día; noutras, cada sexo pode deitarse no niño continuamente até 24 horas antes de ser substituído pola súa parella. Nas especies onde só un só proxenitor incuba os ovos, durante a noite o proxenitor déitase sobre os ovos case continuamente e despois, durante a parte máis cálida do día, abandona o niño para alimentarse brevemente. Os pitos eclosionan despois dunhas tres semanas de incubación e son capaces de camiñar e alimentarse nunhas poucas horas despois da eclosión. Un pai solteiro ou os dous proxenitores guían e crían os pitiños.

## Notas 
## Véxase tamén 
### Outros artigos 
* Caradriformes

### Ligazóns externas 
* Sandpipers And Relatives. Scolopacidae na EOL.
* Scolopacidae Vigors, 1825 no WoRMS.
Mundo Deportivo

**El Mundo Deportivo** é un xornal deportivo catalán editado en lingua castelá en Barcelona polo Grupo Godó (grupo ao que tamén pertence o xornal *La Vanguardia*). O seu director delegado é o xornalista Santi Nolla e o director xerente, Óscar Rodríguez. Céntrase principalmente en informar acerca da actualidade futbolística, e en especial a do FC Barcelona.

## Características 
É o diario deportivo máis antigo de España e o segundo de Europa; ten máis de 366.000 lectores exclusivos en España, dos cales máis de 220.000 en Cataluña. Ofrece, ademais da información polideportiva, un especial seguimento ao Atlético de Madrid (*Mundo Atlético*) e ao deporte vasco, especialmente ao Athletic Club (*Mundo Deportivo Bizkaia*) e á Real Sociedad (*Mundo Deportivo Gipuzkoa*).

A principios de xullo de 1999 presentou un novo deseño no seu formato: cunha edición máis colorida, máis páxinas, mellores fotos, unha nova cabeceira e cambio de nome, pasando a omitir o artigo 'El' na súa denominación. No ano 2006 celebrou o seu centenario, organizando varios actos nos que participaron grandes deportistas (como Ronaldinho e Pelé) e grandes autoridades de España como os Príncipes de Asturias, Felipe de Borbón e Letizia Ortiz.

Mundo Deportivo colabora, polo demais, na organización da carreira pedestre máis antiga de España, a Jean Bouin de Barcelona.

## Notas 
## Véxase tamén 
### Ligazóns externas 
* Sitio web oficial
Ed Macauley

**Charles Edward "Ed" Macauley**, nado o 22 de marzo de 1928 en St. Louis, Missouri, é un antigo xogador estadounidense de baloncesto profesional da NBA.

## Traxectoria 
### Comezos 
Asistiu ao instituto e á Universidade de Saint Louis, onde o seu equipo gañou o campionato NIT en 1948. Foi nomeado "AP Xogador do Ano" en 1949.

### Profesional 
Foi elixido no Draft da BAA de 1949 por St. Louis Bombers como elección territorial, xogando ademais en Boston Celtics e St. Louis Hawks. Foi nomeado MVP do primeiro All-Star Game da historia da liga, e foi seleccionado no mellor quinteto do ano en tres ocasións consecutivas. No segundo quinteto apareceu unha vez, na 1953-54, mesma tempada que liderou a NBA en porcentaxe de tiros de campo. O seu traspaso xunto con Cliff Fagan trouxo a Bill Russell a Boston Celtics. Macauley anotou 11.234 puntos en toda a súa carreira e entrou no Basketball Hall of Fame en 1960.

## Véxase tamén 
### Ligazóns externas 
* Ed Macauley - Basketball Hall of Fame
* BasketballReference.com: Ed Macauley (xogador) 
* BasketballReference.com: Ed Macauley (adestrador) 
* St. Louis Walk of Fame
Albatros

Os **albatros** ou **diomedeidos** (**Diomedeidae**) son unha familia de aves mariñas de grandes dimensións que, xunto cos procelaríidos, hidrobátidos e pelecanoides forman a orde Procellariiformes. Distribúense por case toda a extensión do océano Antártico e o norte do océano Pacífico. Están entre as aves voadoras de maiores dimensións. Os grandes albatros (xénero *Diomedea*) teñen a maior envergadura alar de calquera especie existente na actualidade. Distribúense tradicionalmente en catro xéneros, aínda que existe desacordo en canto ao número de especies.

Os albatros móvense de xeito moi eficiente no aire e empregando o planeo dinámico cobren grandes distancias con pouco esforzo. Aliméntanse de luras, peixes e krill, ben recollendo animais mortos ou capturando o seu alimento vivo na superficie da auga ou mergullandose. Son aves coloniais e a maioría aniña en illas oceánicas remotas, a miúdo compartindo o seu territorio de nidificación con outras especies. Establecen unha relación monogámica que dura toda a súa vida.

Das 22 especies recoñecidas pola Unión Internacional para a Conservación da Natureza (UICN), 8 son vulnerables, 6 corren perigo de extinción e 4 atópanse en perigo crítico de extinción.

## Especies e xéneros 
Acéptase comunmente a división da familia Diomedeidae en catro xéneros, porén o número de especies aínda está aberto a debate. A Unión Internacional para a Conservación da Natureza (UICN) e Birdlife International, entre outros, recoñecen a taxonomía interina de 22 especies existentes e outras autoridades manteñen as 14 especies máis tradicionais e a taxonomía de Clements recoñece só 13. A continuación relaciónanse as incluídas pola UICN:

[upright|thumb|*[Diomedea exulans*.]]
* Xénero *Diomedea*
** *D. exulans*  
** *D. (exulans) antipodensis*  
** *D. (exulans) amsterdamensis*  
** *D. (exulans) dabbenena* 
** *D. epomophora*  
** *D. (epomophora) sanfordi*  
* Xénero *Phoebastria*
** *P. irrorata*  
** *P. albatrus*  
** *P. nigripes*  
** *P. immutabilis*  
[upright|thumb|*[Thalassarche chlororhynchos*.]]
* Xénero *Thalassarche*
** *T. melanophrys*  
** *T. (melanophrys) impavida*  
** *T. cauta*  
** *T. (cauta) steadi*  
** *T. (cauta) eremita*  
** *T. (cauta) salvini* 
** *T. chrysostoma*  
** *T. chlororhynchos*  
** *T. (chlororhynchos) carteri*  
** *T. bulleri*  
* Xénero *Phoebetria*
** *P. fusca*  
** *P. palpebrata*

## Notas 
## Véxase tamén 
### Outros artigos
* Procellariidae
* Hydrobatidae
* Pelecanoididae

### Ligazóns externas 
* Vídeos de albatros en Internet Bird Collection 
* Campaña "Salvar el albatros"  Royal Society for the Protection of Birds (en inglés).
Nate Archibald

**Nathaniel "Tiny" Archibald**, nado o 2 de setembro de 1948 no Bronx, Nova York, é un ex xogador profesional de baloncesto estadounidense que desenvolveu a súa carreira profesional na liga NBA. O seu alcume (*Tiny*) débese á súa baixa estatura para un xogador profesional (1,85 m.).

## Traxectoria deportiva 
### Universidade 
Formouse como xogador na Universidade de Texas El Paso, onde xogou entre 1967 e 1970, e nos que fixo 23,2 puntos por partido, incluíndo unha sensacional tempada intermedia, na cal levou o seu récord até os 37,3 puntos.

### Profesional 
Foi elixido na segunda posición da segunda rolda do Draft de 1970 por Cincinnati Royals, franquía coa que se trasladou de cidade até Kansas City, e na que xogou as súas 6 primeiras tempadas na NBA. Xogou nos New York Nets media tempada, e acabou recalando en Boston Celtics, onde logrou o seu maior éxito, un título da NBA na tempada 1980-81 xunto á entón emerxente estrela da liga, Larry Bird. Acabou a súa carreira en Milwaukee Bucks.

#### Estatísticas 
##### Tempada regular 
##### Playoffs 
## Logros persoais 
* Un título da NBA cos Boston Celtics (1981).
* Foi o único xogador na historia da NBA que liderou na mesma tempada as estatísticas de puntos por partido (34,0) e asistencias (11,4), en 1972-73.
* Seis veces All Star
* Elixido MVP (xogador máis valioso) nun All-Star Game en 1981.
* Elixido en tres ocasións no quinteto ideal da NBA.
* Elixido, en 1996, como un dos "cincuenta mellores xogadores da historia da NBA".
* Entrou a formar parte do Basketball Hall of Fame en 1991.
* O seu dorsal co número 1 está retirado por Sacramento Kings.

## Véxase tamén 
### Ligazóns externas 
* Páxina de Nate Archibald na web do Hall of Fame
* Estatísticas de Nate Archibald
Bailey Howell

**Bailey E. Howell**, nado o 20 de xaneiro de 1937 en Middleton, Tennessee, é un antigo xogador de baloncesto profesional estadounidense.

## Traxectoria 
Procedente da Universidade de Mississippi State, xogou doce tempadas na NBA, de 1959 a 1971, como membro de Detroit Pistons, Baltimore Bullets, Boston Celtics e Philadelphia 76ers. En toda a súa carreira no baloncesto profesional gañou dous aneis de campión, en 1968e 1969, ambos cos Celtics.

Ademais, disputou seis All-Stars, anotando en toda a súa carreira un total de 17&nbsp;770 puntos (18,7 por partido), collendo 9&nbsp;383 rebotes (9,9 por partido) e repartindo 1&nbsp;853 asistencias. Foi seleccionado en 1997 para o Basketball Hall of Fame.

## Véxase tamén 
### Ligazóns externas 
* Estatísticas de Bailey Howell 
* Bailey Howell na web do Hall of Fame
Marca (xornal)

***MARCA*** é un xornal español de información deportiva, fundado en 1938 en Donostia. Ten unha tiraxe media de 413.252 exemplares diarios e unha media de difusión de 287.641 exemplares..

## Características 
É o xornal de pago máis lido en España con 2&nbsp;749&nbsp;000 seguidores diarios, segundo o EGM. *MARCA* concede tradicionalmente o Trofeo Pichichi ao máximo goleador da liga española e o Trofeo Zamora ao porteiro menos goleado.

Ademais, desde o ano 2005-06 tamén outorga o Trofeo Zarra ao máximo goleador nacional, o Miguel Muñoz ao mellor adestrador da liga española e o trofeo Guruceta ao árbitro máis destacado. A tempada 2007-08 comezou a entregar tamén o Trofeo Alfredo Di Stéfano ao mellor xogador da liga.

*MARCA* é un diario de pago e pertence ao Grupo Unidad Editorial. Cada día ofrece 15 edicións diferentes: 11 rexionais e 3 uniprovinciais, ademais da nacional. Os seus principais competidores en canto a periódico deportivo son o As, o Diario Sport ou o Mundo Deportivo.

## Notas 
## Véxase tamén 
### Ligazóns externas 
* Sitio web oficial 
* Radio Marca 
* Sitio web de Unidad Editorial 
* Ranking Alexa